《奉使保定诸公饯别属予为倡》
明代·王弼

平居雅爱重九名，西城乞花过东城。
眼中一壶又长满，花开万东余不管。
诗情酒量虽不同，冷淡窃比陶家风。
妇亦忍贫无谇语，手压糟床响秋雨。
诸君来寻意叠重，举杯浮白不相容。
屈指算我行色近，只恐归来花已尽。
我醉突兀如堵墙，请君作歌歌襄阳。

作者简介：（?—1393）明初凤阳定远人，后徙临淮。善用双刀，号双刀王，有胆略。初结乡里，依山树栅自守。后归朱元璋，从破陈友谅、张士诚。洪武三年累功授大都督府佥东，世袭指挥使。十一年从沐英西征，封定远侯。后从傅友德取云南，随蓝玉出塞，战功皆著。二十六年召还赐死。